Pa wat seun doodskiet, wil pleit op strafbare manslag | Maroela Media
Pa wat seun doodskiet, wil pleit op strafbare manslag
Sibusiso Tshabalala in die hof (7 Junie 2018). Foto: ANA
Sibusiso Emmanuel Tshabalala, die pa wat sy 16-jarige seun, Luyanda, buite sy skool in Ennerdale, suid van Johannesburg doodgeskiet het, sal waarskynlik van strafbare manslag aangekla word.
Tshabalala het Dinsdag weer in die Lenasia-landdroshof verskyn.
Chewe Machaka, vir die verdediging, het vertoë gelewer vir die saak om by die Lenasia-landdroshof aangehoor te word en het versoek dat dit tot 6 November uitgestel word vir 'n pleit- en vonnisooreenkoms.
Tshabalala staan tans tereg op 'n aanklag van moord nadat hy sy seun op 5 Junie op die perseel van die Norman Secondary School doodgeskiet het.
"Ons sal vertoë lewer vir 'n mindere aanklag. Ons sal pleit op strafbare manslag. Ons hoop die staat sal instem vir 'n pleit op 'n mindere aanklag," het Machaka tydens die hofverrigtinge gesê.
Tshabalala voer aan hy het sy seun per ongeluk doodgeskiet nadat hy in sy motor aan die slaap geraak het terwyl hy vir sy seun gewag het om klaar te maak met nauurse klasse. Luyanda het skielik aan die venster geklop; Tshabalala sê hy het gedink dit is 'n kaper en het instinktief geskiet.
"Die direkteur van nasionale vervolging (DOV) het ingestem hierdie saak sal nie in die hooggeregshof gefinaliseer word nie," het landdros Maggie van der Merwe gesê.
Die saak sal op 6 November hervat word.
"As alles goed gaan, sal ons moontlik dan alles kan finaliseer," het sy gesê.
Emmanuel Tshabalala Gauteng
Beamptes betrokke by Pikitup-kontrak geskors
Welkom-bejaarde steeds vermis: 'Ons sal nie moed opgee nie'
Die misdaad situasie in SA het veroorsaak dat mense as gevolg van stres en vrees sulke dade pleeg. Ek hoop en bid dat hierdie man regverdig behandel.sal word deur die regter.
ai… hierdie is n baie hartseer saak…
ek kry hierdie pappa so baie jammer.
Hierdie getraumatiseerde pa moet begenadiging kry. Dis as gevolg van Govt se swak hantering om misdaad te bekamp dat hierdi man deur hierdi hel moet gaan. Sterkte vir hom en almal betrokke
Ekke verstaan nie….
Daar was al n geval waar n pa sy kind ook "per ongeluk" dood geskiet het, en daardie Pa was nie vervolg nie !!
Vir my as n leek, die pa dien al reeds n "Vonnis" uit met die wete dat hy vir sy kind se dood verantwoordelik is.